Publication: Magyar Közlöny
Issue: MK-2000-63 (Year: 2000, Number: 63)
Era: 1990-2004
Section: a 99/2000. (VI. 22.) Korm. rendelethez
Paragraph Index: 580

c) szakmai ismeretek 80%, ebből: — nyelvészeti tárgyak 30%: alkalmazott nyelvészet, pszicholingvisztika, szociolingvisztika, nyelvpolitika, kétnyelvűség, a nyelvi szocializáció mechanizmusai; a romani és a beás nyelv, a két nyelv valamelyikéből nyelvvizsgára történő felkészítés; — szociálpszichológiai és pedagógiai tárgyak 15%: a szocializáció és a kisebbségi identitás, a szociális attitűdök és mérésük, családi és intézményi szocializáció, cigány gyermekek oktatása, a gyermekvédelem szervezete és működése, multikulturalizmus, interkulturális és antirasszista nevelés; személyiségfejlesztés és konfliktuskezelés; — egyéb társadalomtudományi tárgyak 15%: a cigányság megismerésének lehetőségei a különböző társadalomtudományok (néprajz, jog, gazdaságtan, demográfia, szociológia, szociálpolitika, társadalomföldrajz), a szociális munka eszköztárával; — romológiai/ciganológiai tárgyak 20%: a magyarországi cigányság története, forráselemzés, a cigányság tárgyi néprajza és folklórja, a cigány zenefolkór, a cigányság politikai szerveződése, kulturális autonómiája, a cigányság a médiában, magyarországi cigány művészek alkotásainak elemzése; — szakmai gyakorlat: kétszer egy hónapos terepmunka nevelési-oktatási intézményben, államigazgatásban, önkormányzatoknál, cigány kisebbségi önkormányzatoknál, egyéb intézményekben (pl. ifjúságvédelem) és civil szervezetekben, valamint cigány közösségekben.

Source: https://magyarkozlony.hu/hivatalos-lapok/118f6dfdc2f9480427a863b9eadb0a00b17a39a9/dokumentumok/213c4b497cb4924aa68b036aadec8792ed47858a/letoltes